
Nicolae Robu
Direcţia Tehnică
Serviciul Drumuri, Poduri şi Utilităţi Hidrotehnice
Nr. SC 2017 – 
REFERAT

privind actualizarea Studiului de Fezabilitate pentru obiectivul de investiţii
 ,,Amenajare drum de legătură între Calea Moşniţei şi DC149”


Direcţia Tehnică prin Biroul Drumuri şi Poduri are cuprins în programul de investiţii pe anul 2017 

obiectivul de investiţii ,,Amenajare drum de legătură între Calea Moşniţei şi DC149”.

Traseul drumului propus pentru amenajare este situat în partea sud-estică a Municipiului Timişoara şi va asigura legătura între trama stradală a Municipiului Timişoara şi reţeaua de străzi şi drumuri comunale din comuna Moşniţa Nouă, satul Moşniţa Veche. În acest sens se va putea asigura o legătură viabilă între zonele rezidenţiale noi apărute în comuna Moşniţa Nouă şi reţeaua de străzi din municipiu.Traseul propus pentru amenajare are o lungime de aproximativ 1500m şi începe pe Calea Moşniţei la sfârşitul carosabilului amenajat al drumului. Tronsonul proiectat se va corela cu traseul de perspectivă a Centurii de ocolire Sud a municipiului Timişoara.

Lucrările vor cuprinde amenajare carosabil cu 2 benzi de circulaţie, amenajare trotuare, amenajare piste de biciclete, amenajare spaţii verzi.
Sursa de finanţare: Bugetul local capitolul Cap 84.02.03.03. Străzi, Cap. C Studii şi proiecte.

Studiul de Fezabilitate pentru ,,Amenajare drum de legătură între Calea Moşniţei şi DC149”, a fost realizat de SC DRUM PROIECTCONSULT SRL în baza contractului de prestări servicii nr. 328/23.12.2014.

Traseul drumului aferent obiectivului de investiţie ,,Amenajare drum de legătură între Calea Moşniţei şi DC149” a fost aprobat prin HCL nr.290 / 25.06.2015.

Prin HCL nr. 388 / 22.09.2015 a fost aprobată documentaţia tehnico-economică aferentă acestui obiectiv, cu o valoare totală a investiţiei de 19.458,322  mii lei (inclusiv TVA) reprezentând 4.408,619 mii euro (inclusiv TVA).

Având în vedere:

- modificările legislative ale Legii nr.10/1995 privind calitatea în construcţii referitoare la modificarea cotei legale a taxei pentru Inspectoratul de Stat în construcţii la 0,5% din valoarea, fără TVA, a lucrărilor; 

- modificările legislative ale Codului Fiscal referitoare la modificarea cotei legale de TVA la 19%, intrate în vigoare la 01.01.2017;
- în cadrul proiectului pentru alimentarea iluminatul public, a unei staţii de pompare şi a unui sistem de degivrare, a fost proiectat un post de transformare, care în baza unor criterii tehnice şi economice a fost amplasat în aproprierea liniei de medie tensiune. Având în vedere viitoarea dezvoltare a zonei pentru acoperirea necesarului de energie electrică se impune mărirea capacităţii postului de transformare la 250kVA;

a fost necesară actualizarea devizului general al investiţiei.

Ca urmare a actualizării devizului general valoarea totală a investiţiei ,,Amenajare drum de legătură între Calea Moşniţei şi DC149” s-a modificat de la 19.458,322 mii lei (inclusiv TVA), respectiv 4.408,619 mii Euro(inclusiv TVA) la 18.714,492 mii lei(inclusiv TVA), respectiv 4.161,458 mii Euro (inclusiv TVA). 
Având în vedere cele prezentate propunem aprobarea actualizării Studiului de Fezabilitate aferent investiţiei ,,Amenajare drum de legătură între Calea Moşniţei şi DC149”.

